《十六夜陆廉翁公祖召饮署中赋谢》
明代·区怀瑞

秋林乌鹊冷无喧，永夕清辉接笑言。石映七星趋客履，槎还八月泛公门。

霓裳近拂南州榻，桂幄高开北海樽。拚醉自惭歌湛露，使君风谊满乾坤。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。